Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 78/03)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)

OBVESTILO O ODOBRITVI STANDARDNE SPREMEMBE

„Alpilles“

Referenčna številka: PGI-FR-A1197-AM01

Datum obvestila: 24. december 2019

OPIS ODOBRENIH SPREMEMB IN RAZLOGI ZANJE

1. Opis vina

V specifikaciji proizvoda ZGO „Alpilles“ je bil opis vin pod točko 3.3 dopolnjen za natančnejšo določitev barve in organoleptičnih lastnosti različnih proizvodov.

Ti podatki so bili preneseni v točko „Opis vin“ enotnega dokumenta.

2. Geografsko območje

Opis geografskega območja je bil dopolnjen, da bi natančneje določili, v katerih občinah in departmajih se lahko izvajajo posamezne dejavnosti trgatve, vinifikacije in obdelave vin.

Grozdje se lahko trga le v določenih občinah departmaja Bouches-du-Rhône: Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon in Verquières.

Poleg tega je bilo določeno, da se lahko vinifikacija in obdelava vina izvajata izven območja pridelave grozdja, in sicer na območju naslednjih občin:

departma Bouches-du-Rhône:

Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon in Verquières.

departma Gard:

občini Beaucaire in Vallabrègues;

departma Vaucluse:

občini Caumont-sur-Durance in Morières-lès-Avignon.

Ta nova razporeditev geografskega območja je bila prenesena v točko „Razmejeno geografsko območje“ enotnega dokumenta.

3. Glavne sorte vinske trte

Ta točka enotnega dokumenta je bila revidirana po odkritju težav pri vnosu v sistem eAmbrosia. Sorte chardonnay B, pinot gris G in pinot noir N, ki so na seznamu manjkale, so bile zato dodane.

ENOTNI DOKUMENT

1. Ime proizvoda

Alpilles

2. Vrsta geografske označbe

ZGO – zaščitena geografska označba

3. Kategorije proizvodov vinske trte

1. Vino

4. Opis vina

Zaščitena geografska označba „Alpilles“ se uporablja za mirna rdeča in bela vina ter vina rosé.

Delež skupnega alkohola, vsebnost skupnih kislin, hlapnih kislin in skupnega žveplovega dioksida so določeni v predpisih Unije.

Za rdeča vina je značilna precej temna, škrlatna barva z vijoličnimi odsevi. Vina so zelo uglašena in aromatična, zaradi radodarne in mesnate strukture pa so primerna za staranje. Glede na sorto imajo lahko arome sladkega korena, rdečega jagodičevja (zlasti maline) ali začimb, dopolnjenih s praženimi notami. Vina imajo svilnate tanine.

Za bela vina so značilni zeleni odsevi. Vina so sveža, kiselkasta in imajo izrazit vonj. Prisotne so arome agrumov in citrone ali svežih rastlin in tiolov. V primeru staranja v sodih so lahko vina bolj okrogla in kompleksna, z aromami medu in slaščic.

Za vina rosé je značilna šibka intenzivnost barve z bisernimi odtenki. So aromatična, sveža in zelo prožna, z zmernimi kislinami, ki vinu dajejo dobro ravnotežje. Glede na sorto in način vinifikacije imajo lahko arome suhega sadja ali tiolov.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

Za enološke postopke veljajo obveznosti na ravni Unije ter iz zakonika o kmetijstvu in morskem ribištvu.

b. Največji donosi

90 hektolitrov na hektar

6. Razmejeno geografsko območje

Vina se na podlagi uradnega geografskega kodeksa iz leta 2018 pridelujejo iz grozdja, pridelanega na parcelah, ki ležijo na območju naslednjih občin departmaja Bouches-du-Rhône:

Aureille, Châteaurenard, Eygalières, Eyguières, Eyragues, Fontvieille, Lamanon, Les Baux-de-Provence, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Saint-Etienne-du-Grès, Saint-Rémy-de-Provence, Sénas, Tarascon.

Vinifikacija in obdelava vin z geografsko označbo „Alpilles“ se na podlagi uradnega geografskega kodeksa iz leta 2018 izvajata na območju naslednjih občin:

— departma Bouches-du-Rhône:

— Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon in Verquières.

— departma Gard:

— občini Beaucaire in Vallabrègues;

— departma Vaucluse:

— občini Caumont-sur-Durance in Morières-lès-Avignon.

7. Glavne sorte vinske trte

Pinot gris G

Pinot noir N

Arinarnoa N

Chardonnay B

Alicante Henri Bouschet N

Aramon N

Aubun N – murescola

Barbaroux Rs

Bourboulenc B – doucillon blanc

Cabernet franc N

Cabernet-sauvignon N

Caladoc N

Carignan N

Carignan blanc B

Chasan B

Chenanson N

Chenin B

Cinsaut N – Cinsault

Clairette B

Cot N – malbec

Counoise N

Egiodola N

Grenache blanc B

Grenache gris G

Grenache N

Macabeu B – macabeo

Marsanne B

Marselan N

Merlot N

Mourvèdre N – monastrell

Muscardin N

Muscat d’Alexandrie B – muscat, moscato

Muscat à petits grains blancs B – muscat, moscato

Muscat à petits grains rouges Rg – muscat, moscato

Muscat de Hambourg N – muscat, moscato

Nielluccio N – nielluciu

Petit manseng B

Petit verdot N

Sauvignon gris G – fié gris

Rosé du Var Rs

Roussanne B

Sauvignon B – sauvignon blanc

Sciaccarello N

Semillon B

Syrah N –shiraz

Tannat N

Tempranillo N

Tibouren N

Ugni blanc B

Vermentino B – rolle

Viognier B

8. Opis povezave

Območje z zaščiteno geografsko označbo „Alpilles“ leži na severu/severozahodu departmaja Bouches du Rhône, v trikotniku, ki je na zahodu omejen z Rono, na vzhodu z Duranco, na jugu pa z nižavjem Crau, in združuje 33 občin s središčem v mednarodno sloveči občini Saint-Rémy-de-Provence. To območje predstavlja jasno geografsko enoto, ki obsega obe strani masiva Alpilles. Hribovje Alpilles oblikuje verigo apnenčastih in apnenčasto-lapornatih kamnin, ki se od vzhoda proti zahodu na približno 30 kilometrih razteza prek severnega dela departmaja Bouches-du-Rhône. Ob vznožju masiva najdemo melišča z značilnimi stožčastimi prodnatimi nanosi. Zemljišča na obrobju masiva Alpilles so sestavljena iz rečnih nanosov, nekatera pa so bila nekoč del struge reke Rone in njenega pritoka Durance (območje med Saint-Rémy-de-Provence in Châteaurenard).

Večina vinogradov leži na apnenčastih tleh, ki so nastala z nalaganjem nanosov s pobočij in so zelo prodnata in prepustna. Hribovje Alpilles, ki se dviguje med Rono in Duranco, oblikuje izjemno pokrajino in je eden od glavnih stebrov turizma in dediščine, ki Provansi prinaša mednarodni sloves.

Za območje je značilno sredozemsko podnebje s suhimi poletji in vlažnimi prehodnimi obdobji. Povprečne temperature so kljub občasnim velikim temperaturnim razlikam večinoma dokaj mile. Padavine so prisotne le od 70 do 80 dni na leto, z največ padavinami jeseni in nekaj manj padavinami spomladi. Za masiv je značilna močna osončenost.

Na jugu se čutijo morski vplivi, na severu pa bolj celinski vplivi doline reke Rone.

Mistral, mrzel severni do severozahodni veter piha prek doline reke Rone in preden doseže Provanso, z vso močjo udari ob verigo Alpilles.

Vinogradi območja Alpilles ležijo na stičišču dveh pomembnejših pridelovalnih območij, in sicer doline reke Rone in Provanse. To je imelo seveda pozitiven vpliv, saj je proizvodnja rdečih vin občutno večja kot na drugih provansalskih območjih.

Zato so vina z označbo „vins de pays des Alpilles“ pogosto pridelana iz izvirnih in raznolikih trsnih izborov. Med belimi sortami so prisotne roussanne B, marsanne B in viognier B, tipične za dolino reke Rone, paleto vin pa popestrijo tudi provansalske sorte, kot so vermentino B (ali rolle) ali clairette B.

Med rdečimi ali obarvanimi sortami vinske trte sta zelo prisotni sorti syrah N in grenache N, pa tudi znaten delež sorte cabernet-sauvignon, ki se je še posebej dobro prilagodila območju Alpilles. Med barvnimi sortami, tradicionalno gojenimi v Provansi, najdemo carignan N, cinsault N ali counoise N.

Možnost širjenja nabora sort za pridelavo deželnih vin, ki jo dovoli zakonodaja, je omogočila uvajanje posebnih sort z drugih vinorodnih območij, kot sta chardonnay ali petit verdot, in specifičnih sort, ki jih je inštitut za raziskave v kmetijstvu (INRA) po zgledu sort chasan, marselan in caladoc ustvaril posebej za sredozemsko območje.

Rdeča vina so aromatična in imajo radodarno, mesnato strukturo, bela vina in vina rosé so aromatična, prefinjena, imajo dobro prožnost in nizko vsebnost kislin.

Vina se večinoma prodajajo neposredno, za kar so zaslužne dobre mreže zasebnih vinskih kleti in kleti dveh zadrug, ki sta prisotni na tem območju. Pridelovalci se zavzemajo za vedno boljšo kvaliteto vin in želijo, da bi se vina z geografsko označbo „Alpilles“ štela med vrhunska.

Prodana količina se giblje okoli 20 000 hl na leto. Razvrstitev pridelanih vin glede na barvo se s skoraj 50 % rdečih vin, samo 40 % vin rosé in preostalim deležem belih vin precej razlikuje od ostale Provanse.

Enološke prakse so zelo razširjene tudi onkraj območja pridelave grozdja. Združevanje enoloških postopkov, ki se navdihujejo tako po modelu območja Rone za proizvodnjo rdečih vin kot po provansalskem modelu za proizvodnjo vin rosé, in sort, ki uspevajo na teh apnenčastih, prepustnih, prodnatih tleh, z dobro osončenostjo in zelo prisotnim mistralom, ki zagotavlja odlično zdravje rastlin in omogoča razvoj okolju prijaznega kmetijstva, je omogočilo razvoj pridelave posebnih in specifičnih vin. Dobra osončenost in razmeroma dobri donosi glede na dokaj pusto zemljo, značilno za območje pridelave grozdja, omogočajo lepo zrelost in dokaj zgodnje trgatve, ki vplivajo tako na fizične (barva) kot organoleptične lastnosti vin (bogate arome belih, rdečih vin in vin rosé, kiselkast značaj belih vin, primernost za staranje rdečih vin in svilnati tanini).

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Zaščitena geografska označba „Alpilles“ je lahko dopolnjena z imenom ene ali več sort.

Zaščitena geografska označba „Alpilles“ je lahko dopolnjena z navedbo „primeur“ ali „nouveau“ (mlado vino).

Na etiketi je naveden logotip ZGO EU, navedba „zaščitena geografska označba“ pa je nadomeščena s tradicionalnim izrazom „vin de pays“.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-0dbb32de-7b87-4ed7-aad0-8779d1c7c207

(1) UL L 9, 11.1.2019, str. 2.